el el en en en el el en en el el el zh en en el en en el el el el el el el el el el el el el el el el en el el el el el el el el el el en el el fr el el el el el el el el el el el el el el el el el el el el el el el el el el en
Η OnePlus επεκτείνει τη γκάμα προϊόντων της, αλλά μειώνει τον αριθμό των μοντέλων ανά σειρά. Γι’ αυτό, φέτος, στη σειρά “T” θα έχουμε μόνο το OnePlus 8T, εκτός κι αν αλλάξει κάτι στο μέλλον.
Έχουν διαρρεύσει διάφορα στοιχεία για το OnePlus 8T, από renders μέχρι πλήρης λίστες με χαρακτηριστικά. Σχεδιαστικά το smartphone θα έχει ανανεωμένο module και κλασική πρόσοψη.
Ο επεξεργαστής του θα είναι ο Snapdragon 865 και θα κυκλοφορήσουν εκδόσεις με 8GB και 12GB μνήμη RAM σε συνδυασμό με 128GB και 256GB αποθηκευτικό χώρο. Οι κάμερες θα είναι τέσσερις, με τις έως τώρα πληροφορίες να αναφέρουν 48MP κύρια, 16MP ultra-wide, 5MP macro, και 2MP portrait ή depth. Η selfie θα είναι μία με 32MP αισθητήρα.
Η οθόνη του OnePlus 8T αναμένεται να είναι Fluid AMOLED, με 120Hz ρυθμό ανανέωσης, Full HD+ ανάλυση, και 6,55 ίντσες διαγώνιο. Από μπαταρία, το νεότερο smartphone της κινέζικης εταιρείας θα έχει 4.500mAh και θα υποστηρίζει 65W Warp Charge ή 65W Super Warp Charge, ίσως και ασύρματη φόρτιση.
Πέρα από τα χαρακτηριστικά του τηλεφώνου, το MySmartPrice και ο tipster Ishan Agaral αποκάλυψαν ότι, εκτός απροόπτου, η παρουσίαση του OnePlus 8T θα πραγματοποιηθεί στις 14 Οκτωβρίου.
Τον τελευταίο καιρό κυκλοφορούν πολλές φήμες για αρκετά ακόμα προϊόντα της εταιρείας, μερικά εκ των οποίων περιμένουμε να τα παρουσιάσει μαζί με το 8T.
Συγκεκριμένα, αναμένεται η κατασκευάστρια να αποκαλύψει το OnePlus N10 5G που είναι ένα οικονομικό mid-range smartphone, το πρώτο της smartwatch που θα ονομάζεται OnePlus Watch, και ένα νέο οικονομικό σετ TWS ακουστικών το οποίο θα κυκλοφορήσει με την εμπορική ονομασία OnePlus Buds Z.
Οι φωτογραφίες του άρθρου προέρχονται από το Pricebaba.
Tags: flagship, flagship killer
Μία ημέρα αυτονομία το OnePlus 8T με 15 λεπτά φόρτιση
Το Harmony OS 2.0 τρέχει σε συσκευές με τουλάχιστον 128kB μνήμη RAM
Χάρης Αναγνωστόπουλος Προβολή όλων των άρθρων
Τρελός με την τεχνολογία, λάτρης του Android και υποστηρικτής της αλήθειας που κρύβεται εκεί έξω. Σε αυτό εδώ το site μοιράζεται την αγάπη του για το Android, αντικειμενικά.
Αφήστε μια απάντηση Ακύρωση απάντησης
Η ηλ. διεύθυνση σας δεν δημοσιεύεται. Τα υποχρεωτικά πεδία σημειώνονται με *
Αποθήκευσε το όνομά μου, email, και τον ιστότοπο μου σε αυτόν τον πλοηγό για την επόμενη φορά που θα σχολιάσω.